ועדת הכספים, כנסת 20, פרוטוקול מספר 728, 2017-06-13 11:30

משה גפני: אנחנו ממשיכים את הישיבה.

משה גפני: אני מחדש את ישיבת ועדת הכספים.

משה גפני: אנחנו בדיון מהיר בנושא: חשש מהעברת מיזם תמנע לירדן ופיטורי מאות עובדים בדרום של חבר הכנסת מיקי לוי, דוד ביטן ואראל מרגלית.

משה גפני: אנחנו קיימנו דיון על העניין הזה, אני מבקש לדעת ממשרד האוצר איפה זה עומד.

משה גפני: המנכ"ל לא פה?

<אסי מסינג: לא.

<אסי מסינג: אני אייצג את עמדת המשרד.

דוד ביטן: מה יש לך לייצג?

דוד ביטן: אתם הבטחתם את זה מיליון פעם, וכל פעם עושים משהו אחר.

דוד ביטן: למה צריך לייצג?

דוד ביטן: תנו את הכסף וזהו.

משה גפני: בבקשה.

<אסי מסינג: מייצג במובן לומר אותה, לא במובן של - -

<קריאה: המנכ"ל עסוק ברפורמות.

דוד ביטן: אני מציע שמכיוון שהמנכ"ל לא הגיע, לא לקיים את הישיבה.

איתן ברושי: לא, להיפך.

דוד ביטן: לא לקיים את הישיבה כי הוא מזלזל בנו.

<קריאות: הוא לא מזלזל - - -

דוד ביטן: למה לא?

דוד ביטן: הוא ניהל את המשא ומתן, הוא ישב, הוא עשה, הוא הכל.

דוד ביטן: לא יצא כלום מהישיבה הזאת, אני מאד מצטער.

<אסי מסינג: זה לא עניין של זלזול - -

דוד ביטן: לא יצא כלום מהישיבה הזאת.

יצחק וקנין: אתה מכיר את המערכון "היה צליל של זלזול"?

דוד ביטן: תשמע לי, מחר תעשה את הישיבה הזאת, כשהמנכ"ל גם יהיה.

דוד ביטן: מה זה ההפקרות הזאת?

<אלישבע מזי"א: תנשמו רגע.

<אלישבע מזי"א: היו לנו שיחות הכנה אתו, אנחנו כולנו מעודכנים.

דוד ביטן: אל תהיו מעודכנים.

דוד ביטן: תודה שאתם מעודכנים ורוצים להתחיל, אנחנו לא מחפשים עדכון, אנחנו מחפשים החלטות.

איתן ברושי: תן להם, הם קיבלו את דעתנו.

איתן ברושי: עכשיו בוא נשמע.

<אסי מסינג: זה לא עניין של זלזול.

<אסי מסינג: אם היינו מזלזלים לא היינו - -

דוד ביטן: לא, אתם קיבלתם עדכון ואתם הולכים לעדכן אותנו.

דוד ביטן: תודה רבה.

<אסי מסינג: אם היינו מזלזלים, אני גם לא הייתי מגיע לישיבה הזאת ולכן אין כאן שום עניין של זלזול.

יצחק וקנין: אוי ואבוי מה שאתה אומר עכשיו.

דוד ביטן: אני אומר לך, כבוד היושב ראש, תקשיב טוב - -

יצחק וקנין: מה זה גם אתה לא היית מגיע?

דוד ביטן: אני לא מוכן לקבל עדכון, עדכון לא מעניין אותי.

איתן ברושי: עוד מעט המפעל עובר לירדן מרוב עדכונים.

דוד ביטן: אנחנו באנו לקבל עדכון?

דוד ביטן: אנחנו כבר מעודכנים.

איתן ברושי: ביטן, עכשיו אני שומר עליהם - תן להם רגע לדבר.

דוד ביטן: מה יצא מזה?

דוד ביטן: תקבל עדכון?

דוד ביטן: מה, באת לקבל עדכונים?

איתן ברושי: אולי יש בשורות?

דוד ביטן: מה השטויות האלה?

דוד ביטן: לא באנו לקבל עדכונים.

דוד ביטן: עדכונים זה למישהו אחר.

משה גפני: מה הסוף של הדיווח?

משה גפני: הסוף.

<אסי מסינג: זה קצר.

<אסי מסינג: הסוף וההתחלה אותו דבר: בשורה התחתונה אין להבנתנו יכולת משפטית להעביר ל"ערבה מיינס" סכום נוסף מעבר למה שאושר בכתב האישור.

משה גפני: איזה צו אישור?

<אסי מסינג: כתב אישור.

משה גפני: כמה אושר להם?

<אסי מסינג: אושר להם 115 מיליון ש"ח.

<אסי מסינג: ככל שמשרד הכלכלה יודע להעריך את - -

דוד ביטן: כמה הוספתם להם מהישיבה – אל תגיד לנו במספרים שאנחנו לא מתמצאים בהם.

מיקי לוי: - - - על 80 מיליון.

מיקי לוי: מה נגמר?

דוד ביטן: לא, 35.

דוד ביטן: זה אני יודע מהמנכ"ל.

משה גפני: רגע, שנייה.

משה גפני: מי כן יודע?

<אסי מסינג: אם תתנו לי להשלים שני משפטים תדעו הכל.

משה גפני: בבקשה.

משה גפני: דוד, אני אסגור את הישיבה, אני כבר רואה אז רגע, חכה דקה.

דוד ביטן: אתם עושים צחוק מהכנסת.

משה גפני: דקה דוד, בבקשה.

<אסי מסינג: קודם כל, כמו שאמרתי קודם לכן, משרד האוצר אף פעם לא עושה צחוק מהכנסת - -

דוד ביטן: עושים צחוק, כן, ואני אסביר גם למה.

דוד ביטן: אני רוצה לדבר.

<אסי מסינג: - - - עכשיו, אם תתנו לי להשלים שני משפטים - -

משה גפני: בבקשה, שני משפטים.

דוד ביטן: אתה יכול להגיד "לא" ארבע פעמים, זה יצא אותו דבר.

משה גפני: דוד, אני נתתי לו לדבר אז אני מבקש שהוא ידבר.

משה גפני: דבר בקצרה ותגיד את העיקר בגלל שכבר קיימנו דיון על זה.

<אסי מסינג: זה יהיה קצר.

<אסי מסינג: כמה שתרצו אני ארחיב ואני אהיה מאוד קצר: יש לנו פה כתב אישור שניתן בשנת 2009 כמדומני - -

<קריאה: 2010.

<אסי מסינג: - - ופקע בשנת 2013, והוקפא לצורך העניין על ידי משרד הכלכלה מספר שנים.

<אסי מסינג: ככל שמשרד הכלכלה והמנגנונים הקיימים אצלו, מאריך את אותו כתב אישור לתקופה נוספת, אין מבחינתו, כמשרד אוצר, מניעה לעשות - -

משה גפני: כמה כסף?

<אסי מסינג: מדובר ב-115 מיליון שקל.

דוד ביטן: אבל זה היה להם תמיד.

<אסי מסינג: זה היה כתב האישור.

<אסי מסינג: באשר לדרישות לסכום נוסף מעבר לאותם 115 מיליון ש"ח, להבנתנו המשפטית כמשרד אוצר ונדמה לי ששותפים לזה גם משרד הכלכלה, אין יכולת העברה של כספים נוספים ל"ערבה מיינס" שהם פתוחים ספציפית אך ורק ל"ערבה מיינס".

דוד ביטן: זאת אומרת, גם ה-35 מיליון שאמר המנכ"ל, גם זה לא?

<אסי מסינג: נכון.

משה גפני: גם ה-35 מיליון, גם לא?

דוד ביטן: אתם צריכים להתבייש.

דוד ביטן: אז מה, הוא שיקר אותי המנכ"ל גם כשהוא אמר לי 35 מיליון?

<אסי מסינג: המנכ"ל לא שיקר אותך - -

דוד ביטן: למה לא?

דוד ביטן: אני מבקש, תן לי רגע לדבר, חבל על הזמן.

דוד ביטן: יש גבול גם לשקרים.

משה גפני: דקה, רגע.

משה גפני: רק שנייה.

משה גפני: היה דיון - -

<אסי מסינג: אין פה עניין של שקרים.

דוד ביטן: ברור, כי הוא אמר לי שעשו ישיבות וסיכמו.

דוד ביטן: הוא אמר לי ועכשיו אתה בא להגיד לי שגם זה לא?

<אסי מסינג: אני מציע לא להשתמש במילים כאלה לפרוטוקול.

דוד ביטן: ודאי, אני אשתמש לפרוטוקול כי הוא אמר לי 35 מיליון.

דוד ביטן: לאחר ישיבות עם האוצר אתה מגיע עכשיו עם עדכון שגם זה לא.

דוד ביטן: הוא שיקר אותי, מה זאת אומרת?

<אסי מסינג: - - -

משה גפני: רגע דוד, דקה.

דוד ביטן: אז למה הוא לא אמר לי את זה אז?

משה גפני: אסי, מה הוויכוח?

משה גפני: לא להשתלח בחבר כנסת.

משה גפני: הוא רוצה להשתלח וזו זכותו, יש לו חסינות.

משה גפני: רק שניה – אני רק רוצה שתדעו שהיה דיון פה, בוועדה.

משה גפני: אנחנו אישרנו את הבקשה שלכם לגבי "כיל".

משה גפני: אישרנו את מה שביקשתם, היה פה לא קל - -

דוד ביטן: כן, אני עכשיו אגיד את הדברים כמו שהיו בחוץ.

דוד ביטן: פעם אחת ולתמיד אני אשים אתכם בדיוק בעמדה שלכם.

דוד ביטן: הבנת אותי?

משה גפני: דוד, אבל תן לי להשלים, אני אתן לך לדבר.

משה גפני: אישרנו את זה ובתנאי - -

דוד ביטן: חבורת שקרנים.

משה גפני: - - ש"ערבה מיינס" יקבלו 80 מיליון שקל.

משה גפני: על זה היה מדובר.

משה גפני: אף אחד לא אמר – בסדר, אל תעשה - -

דוד ביטן: לא, עשו בדיקה במשרד ראש הממשלה.

משה גפני: אל תגיד לי, אני ניהלתי פה את הישיבה, אישרנו את מה שביקשתם, הסכמתם להתחייבות הזאת.

<קריאה: לא הסכמנו להתחייבות הזאת.

משה גפני: את לא מתערבת בתוך הדברים שלי, עם כל הכבוד.

משה גפני: מספיק כבר.

משה גפני: היתה ישיבה אצלי בחדר הישיבות עם מנכ"ל משרד ראש הממשלה ועם מנכ"ל משרד האוצר, והיה שם ויכוח בין שני המנכ"לים, ואמרנו: תגיעו להסכמה, אנחנו לא יכולים להפקיר מאות עובדים בדרום.

משה גפני: אני נועל את הישיבה.

דוד ביטן: תן לי רגע להגיד.

משה גפני: תגיד, זה לא מעניין אותי כבר.

דוד ביטן: זה חוצפה לבוא ולהגיד שנתת 35 מיליון.

דוד ביטן: אז קודם כל, המצב היה כזה, ולמה אני אומר שאתם משקרים?

דוד ביטן: כי לאורך כל הדרך אתם "סיבנתם" אותנו, הבנתם אותי?

דוד ביטן: אני הגשתי הסתייגות על העניין כי לא יכול להיות שאנחנו שבגלל "כיל" נגרום למפעל שלם ליפול החוצה.

דוד ביטן: באתם ואמרתם: תוריד את ההסתייגות, הם יקבלו פיצוי.

דוד ביטן: למה?

דוד ביטן: מכיוון שאם לא היו "ערבה מיינס" נפסיד בבג"ץ.

דוד ביטן: זה יהיה חוק שרק שייך ל"כיל".

דוד ביטן: אני אגיד את הדברים.

דוד ביטן: אני אף פעם לא אומר את הדברים שיש בחוץ.

דוד ביטן: אמרתם לי את זה במפורש: אתה דופק לנו את הבג"ץ והמדינה תפסיד הרבה כסף.

דוד ביטן: אז אמרתי שאין לי עניין כזה, אני סומך עליכם.

דוד ביטן: אתם מוכנים לתת פיצוי כדי להשאיר את המפעל כי הבעיה היא לא "ערבה מיינס".

דוד ביטן: הבעיה היתה כימיקלים לישראל.

דוד ביטן: שם היה הכסף הגדול.

מיקי לוי: "ששינסקי 2".

דוד ביטן: נכון.

דוד ביטן: ובסופו של דבר, משרד ראש הממשלה לקח את זה על עצמו, ואחרי עבודה שנעשתה אמרה 80 מיליון.

דוד ביטן: לזה אתם בהתחלה הסכמתם ואחר כך כמובן בא המנכ"ל ואמר לי 35 מיליון.

דוד ביטן: זה הבדיקה של משרד האוצר.

דוד ביטן: עכשיו אתה בא ואומר שזה אפס?

דוד ביטן: תגיד לי: מה, אתה חושב שאתה עושה צחוק מאתנו?

דוד ביטן: אתה חושב שאנחנו נשב פה וכל הזמן נשמע את המוסיקה שלכם?

דוד ביטן: אז נגמר הסיפור הזה, אוקי?

דוד ביטן: אני מבקש לא רק לסגור את הישיבה, אני מבקש באופן מפורש – אני מרגיש שרימו אותי לאורך כל הדרך, ואני רוצה שתהיה החלטה של הוועדה ששום דבר שקשור לאוצר לא יקודם בוועדה הזאת, רק לאחר שהם יפתרו את הבעיה של "ערבה מיינס".

דוד ביטן: זו ההחלטה שאני רוצה.

דוד ביטן: חבורה של זה.

דוד ביטן: ..

דוד ביטן: באמת, יש גבול לכול דבר.

דוד ביטן: מה אתם חושבים, שאנחנו המטומטמים?

דוד ביטן: זה מה שאתם חושבים?

<אסי מסינג: אני מבקש כך: - -

דוד ביטן: אני מבקש החלטה של הוועדה.

דוד ביטן: זה הכל, נגמר הסיפור הזה.

<אסי מסינג: אם יורשה לי - -

דוד ביטן: אתם צריכים להתבייש, מנכ"ל האוצר.

איתן ברושי: לכל פקיד יש שר.

דוד ביטן: אבל לתת 460 מיליון לעזריה בתקציב המדינה זה היה בסדר גמור, נכון?

דוד ביטן: לאיזה שהוא חוק שלא עוזר לאף אחד, איזה יום אחד חופשה, 460 מיליון.

דוד ביטן: אבל לעובדים השקופים בנגב, להם לא צריך עזרה.

דוד ביטן: הם כלום, הם אוויר.

דוד ביטן: כשהם יעבירו את המפעל לירדן, נראה אתכם, כמה כסף תשקיעו כדי להחזיר את המפעל פנימה.

משה גפני: אוקי רבותי, הישיבה סגורה.

משה גפני: נגמר.

משה גפני: יש גבול לכמה אנחנו מוכנים לספוג.

<אסי מסינג: מותר אבל לפחות - -

משה גפני: לא, לא.

משה גפני: אתה לא הכתובת.

משה גפני: הכתובת זה המנכ"ל.

משה גפני: הוא התחייב פה, למה הוא לא בא?

משה גפני: מה הוא שולח אותך?

מיקי לוי: - - - יש פתרון?

דוד ביטן: איזה פתרון?

דוד ביטן: 35 מיליון?

דוד ביטן: רצינו להתווכח בין 80 ל-35.

דוד ביטן: פתאום הם באים והכל לא.

משה גפני: אני סגרתי את הישיבה.

איתן ברושי: הערה אחת אני מציע, דקה.

<קריאות: - - -

איתן ברושי: הישיבה הסתיימה.

איתן ברושי: אסי, שמענו אתכם מספיק - -

דוד ביטן: לא רוצים לשמוע אותך בכלל.

דוד ביטן: אמרת שלילי לגמרי, אז איפה ה-35?

דוד ביטן: לא רוצים לשמוע אותך.

דוד ביטן: יושב פה ציבור שלשמוע שלילי - -

<אסי מסינג: אם יורשה לי בכל זאת שתי דקות - -

דוד ביטן: משרד ראש הממשלה זה כלום, רק אתם.

דוד ביטן: רק אתם, נכון?

משה גפני: הישיבה סגורה, להפסיק את הפרוטוקול.

משה גפני: הישיבה סגורה.

משה גפני: אנחנו מחדשים את הישיבה ב-13:00 על הנושא של בנק ישראל.